सुबेमे ला रादियो

**सुबेमे ला र्रादियो** () स्पेनी गायक एनरिके इलेसिएस, पोर्तोरिकोका एक साङ्गीतिक समूह सायन र लिनोक्स र कुबाका गायक दिसेमर बुयनोको एक द्वारा गायिएको एक गीत हो जसलाई सन् २०१७ फेब्रुअरी २४ का दिन आरसिए र सोनी सङ्गीत लातिनो नामक रेकर्डसहरू मार्फत सार्वजनिक गरिएको थियो। यस गीतलाई इलेसियस, सायन र लिनोक्स, बुयनो, क्रिस दिजे र लुइस ओर्तिजद्वारा रचिएको थियो भने यस गीतको निर्माण कारालोस पाउकर र हाबि सङ्गीतले गरेका थिए।

## गायकको परिचय 
एनरिके इलेसियस एक स्पेनी गायक, गीतकार हुन् जसले मुख्यतः लातिन पप गीत र रेगितोन विधा अन्तर्गत पर्ने गीतहरू गाउने गर्दछन्। उनको जन्म सन् १९७५ मे ८ का दिन स्पेनको राजधानी माद्रिदमा भएको थियो भने उनी उनको परिवारको साथमा सात वर्षको उमेरमानै अमेरिकाको मायामीमा बसाइँसराइ गरेका थिए जहाँ उनले उनको दोस्रो भाषाको रूपमा अङ्ग्रेजी सिकेका थिए। एनरिकेले सोह्र वर्षको उमेरमानै उनको पहिलो साङ्गीतिक सङ्गालो सार्वजनिक गर्ने तैयारीमा जुटेका थिए। उनका हालसम्म १० वटा साङ्गीतिक सङ्गालोहरू सार्वजनिक गरिएका छन्। उनको अत्यन्तै चर्चित गीत मध्ये बाइलान्दो एक हो जसलाई सन् २०१४ मा सार्वजनिक गरिएको थियो भने यस गीतमा पनि उनले विभिन्न कलाकारहरूसँग सहकार्य गरेका छन्। इनरिकेलाई लातिन पपको राजको रूपमा पनि लिने गरिएको छ।

## पृष्ठभूमि 
सुबेमे ला र्रादियो गीतको हालसम्म थुप्रै सम्पादित तथा समायोजन संस्करणहरू सार्वजनिक गरिएको छन्। यस गीतको साल्सा संस्करण पोर्तोरिकोका एक साङ्गीतिक समूह सायान र लिनोक्स र लातिन अमेरिकी पप साङ्गीतिक समूह सिएनसिओद्वारा निर्माण गरिएको थियो। यस गीतलाई पछि पोर्तोरिकोका गायक हिबेर्तो सान्ता रोसाद्वारा पनि गायिएको थियो। यस गीतको अङ्ग्रेजी र स्पेनी मिश्रति संस्करणमा जमैकाका गायक सान पलको र इनरिकेको स्वर रहेको छ भने यस गीतबाट बुयनो र सायान र लिनोक्सको स्वर हटाइएको थियो। सन् २०१७ जुलाई २५ का दिन यस गीतलाई अमेरिकी समकालीन रेडियोमन प्रसारण गरिएको थियो। सन् २०१७ जुलाई २१ का दिन यस गीतको अङ्ग्रेजी र स्पेनी मिश्रति सङ्गीत संस्करण पनि सार्वजनिक गरिएको थियो जसमा गायक सान पल र अङ्ग्रेजी गायक म्याट टेरीले स्वर दिएका छन्। यस सम्पादित संस्करण संयुक्त अधिराज्यको एकल सङ्गीत तालिकामा शीर्ष दश भित्र पर्न सफल भएको थियो।

## साङ्गीतिक श्रव्य दृश्य 
सन् २०१७ फेब्रुअरी २४ का दिन इलेसियसले यस गीत साथसाथै यसको आधिकारिक श्रव्य दृश्य पनि सार्वजनिक गरिने जानकारी आफ्नो व्यक्तिगत फेसबुक खाता मार्फत गरेका थिए भने यस गीतको आधिकारिक श्रव्य दृश्य सबै कुबामा छायाङ्कन गरिएको थियो। यस गीतको श्रव्य दृश्यमा इलेसियर अन्य कलाकार तथा थुप्रै जनसमुदायको भीडलाई देख्न सकिनछ। यसको सुरुवातमा एक ठूलो भीडमा इलेसियस अगाडि बढ्दै एकजना युवतीलाई चुम्बन गर्छन् र त्यसपछि उनी र केही अन्य कलाकारहरू गाडीको भित्र नाचेको देख्न सकिन्छ। त्यस दृश्य पछि एक भीडमा उनी पुगेको दृश्य देखाइएको छ जसमा उनका अनुयायीहरू केही महिलाहरू उनलाई देखेर भावुक हुन्छन् भने उनलाई केही चुम्बन पनि गर्छन् र त्यसपछि एक ठूलो भीड उनको पछिपछि लाग्छ तर गायको सुरक्षाकर्मीले उनलाई भीडबाट टाढा लैजान्छन्। त्यसपछि एनरिके एक कुबेली महिलासँग देखिन्छन जसले नीलो रङ्गको कपडा लगाएकी छन्। यस श्रव्य दृश्यमा एनरिके कहिले सबै अग्लो भवनको छेउबाट दर्शकहरूलाई हात हल्लाइरहेको देखिन्छन्। पछि ती युवती एक रातो रङ्गको गाडीमा सवार हुन्छन् भने इनरिकेले उक्त गाडीलाई दगुरेर भेटाउँछन् र उक्त गाडीको पछाडिको ढोकाबाट प्रवेश गर्छन। त्यसपछि उनी भीडको बीचबाट गीत गाउँदै बाहिर आउँछन् भने त्यस समयमा यसमा अन्य कयौँ छोटो समयका लागि केही दृश्यहरू समावेश गरिएको छ। त्यसपछि उनी सोही युवतीको साथमा एक अग्लो भवनको माथी खाली ठाउँमा विस्तारै सँगसँगै दगुरेको देख्न सकिन्छ। त्य ठाउँमा उनको प्रस्तुति हेर्नका लागि हजारौँ मानिसहरू उपस्थित भएका छन्। यस गीतको श्रव्य दृश्यको अन्त्यमा उनी सोही युवतीको पिछा गर्दै भर्‍याङबाट भवनको माथिको तल्लामा जान्छन् भने एकजना बुढा युवकले उनी उता गएकी छन् भनेर एनरिकेलाई इसारा दिन्छन् र अन्त्यमा सोही युवतीलाई उनले देखेपछि यस श्रव्य अन्त्य हुन्छ। यस साङ्गीतिक श्रव्य दृश्यलाई आलेक्सान्द्रो पेरेजले निर्देशन गरेका हुन्। सन् २०२० का अनुसार यस गीतको आधिकारिक श्रव्य दृश्यलाई १.२ अर्ब पटक युट्युबमा हेरिएको छ।

## सङ्गीत तालिका 
### वर्ष-समाप्ति तालिका
## प्रमाणपत्र 
## सन्दर्भ सामग्री 
श्रेणी:एनर्रिके इग्लेसियासका गीतहरू